02/03/2017 | Administración LocalMunicipal
As Pontes de García Rodríguez
Secretaría
Bases que rexerán o regulamento do concurso de grelos da XXXVII Feira do Grelo do 26 de febreiro

ANUNCIO A concelleira-delegada da Área de Atención, Participación Cidadá e Desenvolvemento local, ditou a resolución n.º 331/2017, do 21 de febreiro que é do seguinte teor literal: “ANTECEDENTES DE FEITO O domingo 26 de febreiro, celébrase a XXXVII edición da Feira do Grelo. Nesta feira organízase o concurso de grelos; para regular as condicións do concurso se elaboran unhas bases. Vistas as bases que regulan a participación no concurso de Grelos, – Existe proposta de gasto por importe de 1.530 € de data 09/02/2016 – Existe informe de fiscalización da intervención municipal favorable n.º 11/2017 con data 16/01/2017. Partida orzamentaria: 2016.0.338.48100 FUNDAMENTOS XURÍDICOS Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1.º.–Aprobar as seguintes bases que rexerán o regulamento do concurso de grelos da XXXVII Feira do Grelo de 26 de febreiro de 2017. BASES: Inscrición: de 8 a 10.00 horas o día da feira no Mercado municipal, na Rúa Alexandre Bóveda.1.ª. Os grelos presentaranse en cestas que deberán conter como mínimo 10 madas. Esta condición é obrigatoria para poder concursar.2.ª. Só se admitirá un concursante por unidade familiar.3.ª. Os concursantes deberán ter un mínimo de 16 anos.4.ª. A partir das 10h, momento no que o xurado comezará a facer o reconto das cestas concursantes, non se admitirán máis cestas a concurso. Aínda que para admisión de inscricións terase en conta a cantidade de grelos presentada por participante (máximos atendendo ao recinto de exposición das cestas e mínimo 10 madas) e a adaptación á infraestrutura e xestión da feira polo que no caso de que o número de participantes sexa superior as prazas dispoñibles a selección farase por orde de inscrición. As cestas que que non sexan admitidas poderán poñerse á venda pero non participarán no concurso.5.ª. O concurso rematará ás 11h, comezando a esa hora a venda ao público dos grelos non agraciados con premio.6.ª. O xurado estará composto por persoas coñecedoras do produto, e un representante do Concello (con voz, sen voto). 7.ª. As decisións do xurado serán inapelables, podendo declarar desertos os premios en calquera das categorías.8.ª. Os donos das cestas admitidas a concurso recibirán un vale por importe de 20 €. 9.ª. Establécense os seguintes premios (podendo declararse deserto algún deles): Premios á calidade do grelo: 1.º premio: 300 €; 2.º premio: 250 €; 3.º premio: 200 €; tres accésits de 60 € cada un; premio especial á cesta mellor adornada: 1.º premio: 300 €; 2.º premio: 200 €; 3.º premio: 100 €; “Premio Especial Alexandre Pérez Sindín”. 10.ª. Os premios estarán suxeitos á retención de IRPF de acordo coa lexislación vixente. Os gañadores daranse a coñecer o mesmo día da feira, unha vez rematado o concurso. Os participantes que resulten gañadores recollerán nese momento un vale do premio. Os premiados deberán presentar a designación bancaria a seu nome asinada pola entidade financieira no rexistro xeral do Concello (ou no rexistro telemático, na sede electrónica do Concello: https://sede.aspontes.com) entre o 1 de marzo e o 4 de abril). O premio farase efectivo por transferencia bancaria.2.º.–Ordenar a inserción das citadas bases no Boletín Oficial da Provincia”. As Pontes de Alexandru Teodor Ben Youssef Buxaus, 24 de febreiro de 2017. A concelleira-delegada da Área de Atención, Participación Cidadá e Desenvolvemento Local Sergio Adolfo Kreft Homan